Downloaded from YTS.MX
Official YIFY movies site: YTS.MX
ПАРАДАЙЗ, СЕВЕРНА КАЛИФОРНИЯ
СРЯДА, 7 НОЕМВРИ 2018 г., 16 ЧАСА
Не ставайте! Недейте така, престанете. Благодаря ви.
УЧИЛИЩЕН ПРЕВОЗ
Чао.
- Благодаря. - За нищо, приятен ден.
963-ти до Базата. Оставих ги на "Клифтън Роуд". Край.
Прието.
Бой! Бой!
- Чао, благодаря. - За нищо.
Не пипайте прозорците, моля.
963-ти до Базата. Всички деца са закарани, край.
Прието.
"Маверикс" най-после отбелязаха грандиозна победа над "Уизърдс".
Времето днес - слънчево, сухо и ветровито. Краят на рекордната суша не се вижда.
Днес е 210-ият ден без капка дъжд.
И не забравяйте червения код за пожари за окръг Бют и околията,
който е обявен до петък.
Възможно е да има прекъсвания на тока.
Прогнозата за утре - познахте, сухо и ветровито време
и силни ветрове със скорост между 100 и 130 км/ч.
Местните новини…
Кой може да поеме "Били Парк"?
- Попитай 190-и. - Чудесно.
- Чуваш ли ме, Мак? - Казвай.
Да поемеш "Били Парк"? Фил напусна.
- Няма проблем. - Благодаря ти.
Край. Кевин! Носиш ли протокола за смяната?
Не, утре ще го донеса.
Изоставаш с обслужването на автобуса. Твое задължение е.
- Ясно. - Обажда се Руби от "Училищен превоз".
- Шефке? - Момент.
Обажда се Руби от депото.
Имате ли информация за спиране на тока и газта?
Обявиха червен код. Училищата ще работят ли?
- Да, ще изчакам. Казвай. - За допълнителните смени.
Този месец ще ми трябват пари.
Изплащам медицинските сметки на татко, грижа се за майка.
Къщата остана за бившата. В тежко положение съм.
Нищо не мога да ти предложа.
- Шефке, ти каза… - Казах "може би".
Има дългогодишни и старши служители.
- Те са с предимство. - Побързай.
Не се меси, старче.
Ако излезе нещо, ще ти кажа. Ясно ли е?
Да.
- Няма да чакам. Ричард, извинявай. - Няма проблем.
ВЕТЕРИНАРНА КЛИНИКА
- Да. - Обажда се д-р Евърет.
Получихме рентгеновата снимка на Елвис. Новината е лоша.
Има разсейки. Моментът е дошъл.
Благодаря, докторе, ще го доведа довечера.
Здравей, как си, момчето ми? Ела тук, приятелю.
Ела тук. Опитай се да станеш.
Държа те, спокойно.
Искаш ли бургер за вечеря?
Спокойно.
- Мамо. - Здравей, Кевин.
Стигнахме, момчето ми. Ето така.
Шон е вкъщи.
- Защо? - Бил болен.
И ти му повярва?
Само училищното настоятелство ми липсва.
Добре ли си?
Не ми е лесно.
Изобщо не ми върви.
- И какво, ще се върнеш в Рино ли? - Не, просто…
- Тук не връзвам двата края. - Баща ти успяваше.
Аз не съм баща ми.
- Училището е важно. - За теб не е било.
Легни. Синко, при теб е различно.
- Прекъснал си, нали? - Да.
Майка ти забременя, наложи се.
- Аз ли съм виновен? - Не.
Не си виновен, просто не искам да повтаряш моите грешки.
Хайде, разопаковай багажа си, сложи нещата си в гардероба.
В събота не съм на работа. Може да измислим нещо за уикенда.
Няма нужда, не се чувствам добре.
Кажи какво има. Сподели с мен.
Мислиш ли, че искам да съм тук и да се грижа за баба ти?
Но ти недей… Чуй ме. Аз нямам избор, ти имаш.
- Заради теб променям живота си. - Не си малък!
Чакай да започнеш да плащаш сметки и да се гърбиш за жълти стотинки,
но да не можеш да напуснеш.
- Знаеш ли какво е да не чакаш нищо добро? - Да, знам.
- Откъде знаеш? - Ти ми го причиняваш.
- Аз ли съм виновен? - Не, татко, ти никога не си виновен.
Мразя те. Да беше умрял!
Спокойно, приятелю.
- Добро момче. - Отдавна ли го имате?
От кутре.
- Искате ли да го държите? - Да.
Спокойно, приятелю. Няма страшно.
Спокойно. Няма страшно, момчето ми.
ЧЕТВЪРТЪК, 8 НОЕМВРИ 2018 г., 6:15 ЧАСА
Днес е поредният ден без дъжд.
Вятърът в Парадайз достига 130 км/ч.
Червеният код за пожар още е в сила, затова внимавайте
и докладвайте незабавно, ако видите огън или дим.
Има няколко повалени дървета на "Роу Роуд".
Повтарям - "Роу Роуд". Внимавайте и за скъсани кабели. Край.
- Кевин. - Здрасти, шефке.
Механикът е тук, искам да огледа 963-ти, когато се върнеш.
Отдавна надвиши 3000 км. Стой до него и гледай какво прави.
Ще отнеме час-два, но трябва да си наясно.
- Нали? - Добре, шефке. Вчерашният протокол.
Благодаря, господине. Удоволствие е да се работи с вас.
- Спасителна служба. - На магистрала 70 съм, до моста.
На западния склон на каньона гори трева, огънят бързо се разраства.
Магистрала 70, близо до моста. Изчакайте на линията.
Виждам това, което описвате.
Благодаря ви. Веднага ще изпратим пожарната.
ДЖАРБО ГАП, ПОЖАРНА КОМАНДА 36 13 КМ ИЗТОЧНО ОТ ПАРАДАЙЗ
Ръцете му са колкото бедрата ти. Изглежда така.
Джарбо Гап, горски пожар.
Екипи 2161 и 2176, имаме сигнал за горски пожар
на магистрала 70 близо до моста, обадете се.
Оровил, тук екипи 2161 и 2176.
Ставайте, лъвчета, чака ни работа.
Хайде, по-живо.
Още пет минути и щях да закуся.
- Добро утро. - Добро да е.
СИНЕ, ПИШИ МИ. ПОЛУЧИ ЛИ СЪОБЩЕНИЕТО? СЪБУДИ ЛИ СЕ?
Елате, няма коли.
Сигурно има прекъснат кабел между двете кули.
Трудно ще стигнем там.
Ами там?
- Можем ли да стигнем с колите? - Пътят е тесен, но да опитаме.
- Обръщаме! - Да тръгваме!
УЧИЛИЩЕ "ПАЙН РИДЖ"
Не мога да говоря, мамо.
Добре, слизайте.
- До скоро. - Чао.
МАМА
- Благодаря. - Чао.
- Благодаря, приятен ден. - И на теб.
- Леко, пътят ще се срути. - Да, виждам.
Екипи 2176 и 2161.
- Внимавайте, пътят вдясно поддава. - Прието, капитане.
- Димът е гъст. - Ще е трудно.
Продължаваме, да потушим огъня, преди да се е разраснал.
За бога.
- Да, мамо. - Опитвам се да се свържа с теб.
- Шон повръща, наистина е болен. - По дяволите.
- Има ли температура? - Не знам, в банята е.
- 963-ти, чуваш ли ме? - Не затваряй, мамо.
- База, слушам те. - Изпълни ли курса?
- Да, шефке, оставих децата. - Връщай се, механикът те чака.
- Добре, но първо ще заредя гориво. - Трябваше да заредиш преди курса.
Правя каквото мога. Зареждам и се връщам.
Край на връзката. Мамо, премери ли му температурата?
Търся термометъра.
- Трябва да е в аптечката. - Не е там.
Провери в шкафа под мивката.
- Спирам да заредя. Ще ти звънна после. - Добре.
Хайде, хайде де.
Стига де.
Добре, спокойно.
- Тук Екип 2161. - Слушам ви.
На мястото сме. Пожарът се развива под далекопроводите.
- Обхваща към половин квадратен километър. - Да спрем, нямаме спасителен изход.
Близо сме, да продължим.
Няма как да стигнем там.
Да се върнем и да намерим друг подход.
Този път е опасен, съгласете се, капитане.
Добре, така да бъде.
- Оровил, тук Екип 2161. - Слушам ви.
Не можем да стигнем до мястото, опасно е. Ще се върнем и ще потърсим друг подход.
Кризисният щаб е на магистрала 70. Мобилизирахме екипите.
Хайде де!
По-живо!
До Бригада 2102, Екипи 2186, 2182, 2162,
Превоз 2140, Превоз 2142. Екипи от Бют 1, 2 и 3.
Сигнал за пожар в района на "Камп Крийк Роуд".
Чакайте заповеди от Щаба на магистрала 70.
- Каква е ситуацията? - Пожарът е започнал тук.
Смятаме, че обхваща около 1200 декара, ето този участък.
Силният източен вятър го е разпространил в каньона.
Пожарните екипи подходили през "Камп Крийк Роуд",
но пътят се оказал тесен и стръмен.
Върнали са се. Опитват се да подходят от хълма и да потушат огъня отгоре.
- Призовани ли са други екипи? - Да, още пет са на път към мястото.
Застрашени ли са населени места?
Пълга е на около 2 км на запад - старо миньорско селище, необитаемо.
След него е Конкау. Той е на три километра от пожара.
Там има основно бараки и каравани и 800 души.
Основно пенсионери, наркомани и саможивци.
Да ги евакуираме.
- Добре. - А Парадайз?
Той е на 13 км отвъд каньона. Населението е към 27 000 души.
Не мисля, че е застрашен.
- Да? - Четири, четири.
Какво? Чакай, не може да е 44 градуса, невъзможно е, нямаше да е жив.
- На първа. - Не виждам цифрите, малки са.
Нека види Шон. Шон, чуваш ли ме?
Шон, обади се.
С температура е, не иска да говори, Кевин.
Ще ти се обади после.
- Сигурно му е мъчно за майка му. - Мъчно му е за нея, а?
Болен е, но е с баща си.
Аз съм тук, ти също.
Мамо, не мога да говоря, чакат ме с автобуса в депото.
На връщане ще взема лекарства за Шон.
Ще се прибера веднага след работа.
Щаб, тук Оровил. Имаме непотвърден сигнал за втори пожар.
- Слушаме ви, Оровил. Локация? - Не знаем с точност.
Димът е гъст и две камери не работят.
Мисля, че е при "Рим Роуд", северно от Конкау.
Прието, Оровил. Какво мислиш, нов или вторичен пожар?
Делят ги пет километра, не може да е вторичен.
- Далече е от първия пожар. - Добре.
Пожарите са два.
От електрическата компания съобщават за прекъсване на тока близо до Конкау.
- Причината е кабел. - В района има прекъснати кабели.
- Аварийният екип е тук. Да изчакат ли? - Не, ще говоря с тях.
Какво правите, за бога? Има два пожара.
Прекъснете електрозахранването в района, преди да стане по-лошо.
Вчера обявихме червен код, защо не сте спрели захранването?
Изпратихме хора в трафопоста, за да го спрат.
Ще изолираме прекъснатите кабели при далекопровода.
Пожарите вече са два.
Виновни са шефовете ви, не вие, но отстранете проблема.
Месина!
- Прати още пет екипа при новия пожар. - Важно съобщение.
Тук Служебен 2136, имам важно съобщение.
Тук Щабът, слушаме ви.
Аз съм инж. Хопкинс, от Служебен 2136.
Намирам се в Конкау. Положението става изключително сериозно.
Навсякъде има дим и летящи въглени.
- Сигурен ли сте? - В Конкау?
Да, в момента минавам през него. Виждам горящи въглени около постройките.
Разпрострял се е.
Момент, виждам вторичен пожар.
Поправям се - няколко са.
Виждам един, два, три големи.
Огънят се разпространява бързо. Губя видимост.
- Разстоянието е огромно. - Поне осем километра.
- Дали е от други кабели? - Не, захранването в Конкау е спряно.
Районът е доста голям.
Месина, чуй ме. Пожарът е един.
- Невъзможно е да се движи в тази посока. - Един е.
- Един проклет пожар. - Покрива този периметър.
Да изпратим екипи в Конкау - самолети, пожарни, каквото е нужно.
- Самолети. - Разбра ли?
Щом в Конкау има пожар, трябва да издадем заповед за евакуация.
Действай. Новата граница е "Джордан Хил".
До всички шофьори.
Днес е особен ден, защото научихме, че в Конкау има пожар.
Знаете процедурата, следете развитието по радиото.
963-ти, идваш ли?
Тук 963-ти, до 15 минути ще бъда там, шефке.
Трябва да се отбия на едно място.
Докарай автобуса в гаража, ще закъснееш за следобедния курс.
- Обслужването ще отнеме поне два часа. - Ясно, шефке, но имам семеен проблем.
Не ме интересува, идвай веднага. Механикът няма да те чака цял ден.
Прието, шефке, ще побързам. Край.
- Евакуирайте се! - Помощ!
Качвайте се в пикапа.
Евакуирайте се! По-живо!
Оставете всичко! Качвайте се в колата!
- Има ли други хора вътре? - Не.
- Има ли някого? - Хайде.
Пожарна команда!
Хайде, по-живо. Оставете багажа. Оставете всичко!
Спасявайте се!
- Мамо! Не! - Трябва да тръгваме!
Качете я в колата, по-живо!
- Имате ли кола? - Не.
Качете се в белия пикап. Побързайте, дръжте се за нея.
Побързайте!
Тук Служебен 2136. Изпратете лекари, има хора с изгаряния.
Ще поведа керван от коли. Тръгваме към "Конкау Роуд".
След мен! Не изоставайте! Следвайте кервана!
Дръжте се здраво, тръгваме.
АПТЕКА
Ехо?
- Един момент! - Добре.
Синът ми има температура и повръща.
- Говорех по телефона. На колко години е? - На 14 г.
- Има ли алергии? - Всъщност вече е на 15.
- Не знам. - Непоносимост към храни?
Май няма. Дайте ми нещо стандартно за температура и повръщане.
- Добре, ще ви дам "Тайленол". - Чудесно, благодаря ви.
- Струва 7,25 долара. - Добре.
- Момент, Линда. - Торбичка?
- Не, задръжте рестото. - Господине…
- Да, слушам те. - Какво става?
Шон ми пише, че иска у дома.
- Не. - Иска да го взема.
- Не, глупости. - Разстроен е.
- Какво е станало? - Нищо, реших, че кръшка от училище.
- И? - Какво "и"?
- Кръшка ли? - Не.
Грешката е моя, наистина има стомашен вирус.
Взех "Тайленол", всичко е наред.
Не е наред, щом е болен и иска вкъщи.
Нямам време за спорове. Закъснях за профилактиката на автобуса.
А аз имам време? Аз също работя.
Довечера с Пийт заминаваме за Колорадо.
- Тази вечер ли? - Да, тази вечер, казах ти.
Забравил съм, ще ти се обадя по-късно.
- 963-ти до Базата. - Тук Базата, идваш ли, Кевин?
Нещо ново за пожара? В Магалия съм и виждам гъст дим над каньона.
- Духа насам. - Кевин, няма промяна в ситуацията.
Пожарникарите ще се погрижат. Докарай автобуса, три пъти ти казах.
Идвай или си търси друга работа. Край.
Идвам, шефке.
Самолетните цистерни са заредени. Време за достигане на целта - 4 минути.
Прието, пожарните са на път към резервоара на Конкау.
Прието.
- Кога ще пристигнат? - Колите от Парадайз - след 18 минути.
Ясно. Служебен 2136, самолетите тръгнаха, колите ще пристигнат до 18 мин.
Нямаме толкова време, ще изгорим живи.
Боже!
Дръжте се.
Готови сме да гасим в предната част на пожара.
Не можем да стигнем целта заради силния вятър.
Въздушен екип, тук Щабът, опитайте още веднъж.
Колите от Парадайз са на 15 минути от Конкау.
- Добре. Оровил, чувате ли ме? - Да, слушам ви.
Кризисният щаб иска десет самолета, шест хеликоптера,
един водещ самолет и 25 пожарни да тръгнат незабавно към Конкау.
Прието - 10 самолета, шест хеликоптера и 25 пожарни, незабавно.
Прието, пращаме машините в Конкау.
Служебен 2136, можете ли да стигнете до "Камелот Роуд"?
Не, огънят го блокира.
Планината над тях ще избухне.
- Към моста. - "Хофман"?
- Моста "Хофман". - Идеалното място.
Служебен 2136, можете ли да стигнете моста "Хофман" и да влезете във водата?
Ще се опитам.
Слушайте!
Щом спра, слизате и тичате към потока!
Във водата закрийте уста - пазете дихателните си пътища.
Ситуацията е напечена, да знаете.
Тръгвайте!
Хайде! Във водата!
Скачайте във водата, бързо!
Дръжте се! Във водата!
Тук Служебен 2136, част от хората влязоха в потока!
Боже мой!
По дяволите!
Влезте навътре! Хайде!
Тук Служебен 2136.
В капан сме! Какво става със спасителите?
Самолетите правят втори опит. Пожарните ще пристигнат след 10 минути.
- Щаб, цистерните са заредени. - Прието.
Хайде!
Спокойно!
Щаб, тук Екип 2182.
На пътя има препятствия, не можем да продължим.
Пътят е блокиран! Повтарям: достъпът е невъзможен.
Въздушен екип, докладвайте.
Въздушен отряд до Щаба. Водата не попадна в целта.
- Къде са пожарните от Парадайз? - Няма да стигнат до мястото.
Пътят е блокиран.
Стойте заедно, идва!
Спокойно! Ще оцелеем!
Потопете се! Огнена вълна!
Служебен 2136, докладвайте.
Служебен 2136, чувате ли ме?
- Отговорете. - Хайде.
- Служебен 2136, чувате ли ме? - Лоша работа.
Първата вълна отмина. Крием се в потока.
Доста хора са обгорени, пратете помощ веднага!
Служебен 2136, прието. Не мърдайте от там.
Ще пратим медицински екипи и булдозери да разчистят пътя.
Не разбирате! Пожарът се разпростира бързо.
Върви стремглаво към Парадайз.
Шон? Обажда се баща ти. Слушай…
Съжалявам за снощи. И съжалявам, че си болен.
Взех лекарство. Ще ти го донеса веднага след работа.
Направи ми една услуга.
Пожарът в Конкау…
Не мисля, че е сериозен.
Но за всеки случай следи новините по Канал 7.
Не искам баба ти да се тревожи.
Знаеш, че от всичко се плаши, нали?
Добре, момчето ми. Ще се видим след работа.
Дано си по-добре.
Оровил, трябва да евакуираме хората. Предупредете общинския съвет.
Обявете задължителна евакуация за зони 3, 8 и 14, Източен Парадайз,
всички източно от "Пенц Роуд", приблизително 4000 жители.
- Прието, зони 3, 8 и 14. - Не се отпускайте.
Придържайте се към плана.
ОБЩИНА ПАРАДАЙЗ
Добре, разбрах.
Издали са заповед за евакуация.
- Телефоните не работят. - Хайде.
- Дай ми номерата на зоните. - 3, 8 и 14, само Източен Парадайз.
Съобщението не е изпратено.
Добре. Хайде!
ПЛАН ЗА ЕВАКУАЦИЯ НЯМА СИГНАЛ
Пратете самолети в каньона. Спечелете ни време.
Огънят се разпростира към Парадайз.
Кризисен щаб, целите са без попадение.
Огънят се разпростира по западния склон. Силният вятър е голям проблем.
Прието. Нужни са ни още машини. Незабавно пратете още 50 екипа.
Прието, Щаб. Организацията ще отнеме поне два-три часа.
Ако не подсигурим Парадайз сега, ще загубим битката.
- Ще бъде късно. - Ще останем и без самолети.
Опасно е да се лети в такива условия. Няма да продължат в този вятър.
Тук Трета бригада, губим позиции.
Пожарът преминава каньона, не можем да го спрем.
Чувате ли ме? Не можем да го спрем.
НАЧАЛНО УЧИЛИЩЕ "ПОНДЕРОСА"
Всички от класа на Мери да седнат.
Ученици, не е нужно да гледате през прозореца.
Поредният лек пожар, нищо ново. Седнете и извадете по една книжка.
- Какво става? - Няма заповед за евакуация.
Няма да чакам повече. Да върнем децата по домовете час по-скоро.
Ще пиша на родителите.
Ако децата имат телефони или знаеш номерата на родителите им,
повикай ги да ги вземат.
Някои родители работят извън града.
Няма да стигнат навреме. Какво ще правим с тези деца?
Сигурно ще обявят сборен пункт.
Съберете децата, които нямат транспорт. Аз ще продължа да звъня в общината.
Добре, благодаря.
Еко, знаеш ли номера на майка си?
- Знаеш ли го? Браво на теб. - 435-232…
Чакай малко, искам да ми го запишеш.
Кой друг знае номера на родителите си?
- Да? - Обеща да ми звъннеш.
- Извинявай, отплеснах се. - Не искам да се караме.
Омръзна ми да спорим за едно и също.
Няма за какво да се караме, Лин.
Не разбрах, че синът ни е болен.
Беше неволна грешка. Не се меси.
Тогава защо ми звъни?
Не знам! Линда, той е на 15! Скарал се е с баща си и звъни на майка си.
Не прави от мухата слон, остави на мен.
Автобус 963, къде се намираш?
Идвам до 10 минути. Има задръстване.
Признай си, Кевин, ти просто си несериозен.
Не, няма да споря с теб.
Не ми се слуша за всичко, с което съм те разочаровал.
Не ми е лесно. Татко почина.
Не се оправдавай с баща си.
Почина преди четири месеца и не си бяхте говорили от 20 години.
Той е съсипал живота ти. Ти ми го каза!
Стига глупости, Линда. Това беше удар под кръста.
Съжалявам.
Не биваше да го казвам, но за пръв път заминавам с някого, откакто…
Знаеш откога.
- Ще намалиш ли радиото? Не те чувам. - Ще го намаля.
Исках да кажа, че знам, че не ти е лесно, но трябва да мислиш за Шон.
- Поглежда те и вижда само… - Какво?
Какво вижда, когато ме погледне?
- Не ме карай да го изричам. - Хайде, кажи го.
- Знаеш какво намеквам. - Кажи го.
Животът ти неслучайно е каша
и Шон не иска да бъде с теб.
Трябва да затварям.
До всички шофьори.
Имаме проблем с радиостанцията. Всички ли ме чуват?
Здравей, Шон, баща ти е.
Искам да знам дали си добре, момчето ми.
Обади ми се, ако си получил съобщенията ми.
Моля те. Трябва да закарам автобуса в депото.
Механикът ще го обслужи за два часа и…
Забрави. Прибирам се веднага.
Чуваш ли ме? Прибирам се веднага.
Нося ти лекарството, ще се прибера до 20 минути.
До всички шофьори. Получихме важна информация.
Евакуираме Източен Парадайз.
- Кои зони? - Източен Парадайз, зони 3, 8 и 14.
Само зони 3, 8 и 14.
Всички шофьори източно от "Кларк" до "Пенц"
да евакуират района незабавно.
Пожарът от Конкау се разпростира през каньона.
Ако сте качили деца,
закарайте ги на запад в депото в Чико.
Повтарям - точката за евакуация е депото в Чико. Край на връзката.
Качвай се, миличка.
Хайде! Спрете!
Добре, нека… Няма да се бавя.
Получихме заповед за евакуация.
Имало е срив в системата, затова я пращат чак сега.
Искат всички невзети ученици да бъдат закарани в училището "Парадайз".
Там е новият сборен пункт, там изпращат всички родители.
Имаме 23 деца без транспорт.
- Как ще ги закараме там? - Мога да взема четири.
- Аз дойдох без колата. - Не.
Не можем да ги откараме ние, нямаме достатъчно коли.
- Да пратят автобус. Звъннете на Руби. - Ще се свържа с нея.
Здравей, Ана, обажда се Мери.
Евакуират Източен Парадайз и не мога да стигна при Джейк.
Стивън е в командировка. Можеш ли ти да го вземеш?
Ще дойда при първа възможност.
Благодаря ти. Потвърди, че си разбрала. Обичам те, чао.
"Училищен превоз".
Извинете, бихте ли говорили по-високо?
Директорката на "Пондероса" е. Да, госпожо.
Нужен им е автобус, за да стигнат до сборния пункт в "Парадайз".
На границата на отцепения район.
Имаме ли човек по маршрута? Провери графика.
Сизър, подготви един автобус.
Да, веднага ще ви изпратим автобус. Имайте малко търпение.
Благодаря ви много. Добре, дочуване.
До всички шофьори, нова информация за евакуацията.
Имаме спешен случай. Начално училище "Пондероса".
Повтарям - имаме спешен случай в начално училище "Пондероса".
23 деца са в безизходица в зоната за евакуация.
Родителите им не могат да ги вземат.
Трябва да ги откараме до новия пункт в начално училище "Парадайз".
Има ли някой с празен автобус в Източен Парадайз?
Съжалявам, пълен съм.
- Пътувам към моето училище. - И аз съм пълен, Руби.
- Ще ги оставя след 10 минути. - Хайде де.
Аз пътувам към Чико.
Тъкмо подминах депото, но мога да се върна.
Не се връщай, няма смисъл.
Пътищата бързо ще се задръстят.
Има ли някой в Източен Парадайз с празен автобус,
който може да вземе децата?
Не.
Аз ще ги взема.
- Кевин, ти ли си? - Да.
Още съм в тази част на града. Закъснях.
Да, спомням си. Механикът ще провери автобуса друг ден.
Ако измъкнеш децата, ще направиш голямо добро. Чуваш ли, Кевин?
Прието, кажи им да се приготвят, тръгвам към тях.
Автобусът пристигна. Не ставайте.
Останете по местата си, моля.
- Къде са децата за евакуация? - Вътре са, заобиколете и вдясно.
- Привет. - Здравейте.
- За децата ли сте дошли? - Да, готови ли са?
Да, сега ще ги доведем. Как се казвате?
- Кевин. - Приятно ми е, аз съм Мери.
- Тръгваме, щом съберете… - Да, чудесно.
Веднага ще ги строим.
Родителите им не дойдоха, защото работят…
Ще ги чакат в "Парадайз". Да тръгваме.
- Аз съм директорката, благодаря ви. - Да не губим време.
Нека не плашим децата.
Деца, това е шофьорът - Кевин. Ще го поздравите ли?
- Здравей, Кевин. - Подредете се в колона по двама.
Ниските отпред, високите - отзад. Кевин ще ви закара в училище "Парадайз".
Родителите ви ще ви вземат от там.
Аз ще ги водя, вие застанете отзад, ако обичате, и ги пребройте отново.
Който е готов, да вдигне ръка. Да ви видя очите, погледнете ме.
- Погледите към мен. Готови ли сме? - Да.
Ще вървим бавно и спокойно. Не пускайте другарчето си.
- Тръгваме. - Хайде.
- Ще стигнете ли до 10 минути? - Да, ако тръгнем веднага.
- Трафикът е натоварен, да побързаме. - Имаме време.
Госпожо, мисля, че не осъзнавате сериозността на ситуацията.
Осъзнавам я и ме наричайте Мери, а не "госпожо".
Който има качулка, да я сложи!
Сложете раниците на главите си.
Спокойно! Няма страшно!
Това е летяща пожарна! Сложете раниците на главите си.
Намери си място в автобуса. Тихо и спокойно, в колона по един.
Не бързайте, имаме време.
963-ти до Базата. Качваме децата в автобуса.
Връзката е лоша, ще се обадя, когато тръгнем.
Моля да не ставате от местата си и да слушате Кевин.
- Разбрахте ли? - Чакайте!
- Свалете Алекс! - Алекс, майка ти е дошла.
- Взе ли си всичко? Хайде, тръгвай. - Слава богу. Хайде, бързо!
- Може да тръгвате. - Чакайте, госпожо!
- Ще дойдете с нас. - Не, трябва да заключа училището.
Не може така. Ще закарам децата и ще си тръгна.
Не мога да остана да ги успокоявам.
И аз имам семейство, бързам да се прибера. Трябва да дойдете.
Той няма да се справи сам, трябва да отида с него.
- Тишина! - Ще се върна с някой от учителите.
- Вземи картата за евакуация. - Ще заключите ли?
- Да. - Добре, ето ме, идвам с вас.
- Готови сме. - Тръгваме.
Вече сме в автобуса и ще стигнем до 10 минути.
Видяхте ли пожарните?
Това е училищният евакуационен маршрут.
Движим се по източната дъга, затова ще караме по "Пенц",
после по "Пиърсън", за да стигнем до училището.
Не е разумно, вижте трафика. Има по-кратък път от този по "Пенц".
Може, но това е планът и ще се движим по него.
Както кажеш, госпожо.
Трафикът е блокиран. Вижте колко натоварени са пътищата.
Колоната за Чико е поне 25 километра.
- Това е панаирното градче. - Ясно.
Ще пусна заповед за евакуация на целия град. В сила - веднага.
Не може, ще настъпи хаос. Говорим за 26 000 души.
Ако тръгнат да се изнасят, ще блокират пътя на пожарните.
Пожарът прехвърля каньона. Видях го с очите си, движи се бързо.
Ако спазим протокола, всички ще загинат. Искаш ли да ти тежат на съвестта?
- Събрахме екипа и ви чака. - Разбрано.
Аз съм Марк Роджърс от електрото. Имаме екип в готовност, на разположение е.
- Спрете тока в града, за да продължим. - Добре.
- Оставете началника да работи. - Исках само да кажа, че сме на линия.
- Пусни заповед за евакуация на града. - Веднага. Оровил?
Базата до 179-и, успя ли? Измъкна ли се от Източен Парадайз?
- Измъкнахме се. - Чудесно.
- Кой остана? - Само 963-ти. Други няма.
Базата до 963-ти. 963-ти, напусна ли Източен Парадайз?
963-ти до Базата. Чуваш ли ме?
Не се бойте. Пожарникарите отиват към пожара.
- Вършат си работата. Пазят ни. - База, чувате ли ме?
Намираме се на "Пенц" и колоната не се движи.
963-ти, обади се. Ще му звъннеш ли на мобилния?
Защо точно той остана последен, за бога!
963-ти до Базата. Обадете се, ако ме чувате. Край.
- Имате ли оборудване за спешни случаи? - Да, имам това и това.
Чудесно, много ще ни помогне.
- Нов ли сте в града? - Не, върнах се преди няколко месеца.
- Израснах тук. - И как беше?
Не очаквах да правя това на 44 г.
- Кога ще стигнем? - Не мога да преценя.
Ако не се бяхме забавили в училището,
щяхме да успеем за 10 минути, сега ще отнеме 20-30.
Ще стигнем, когато можем. Дечица!
Да затворим прозорците, за да не влиза дим.
Пожарната бригада?
Обажда се Руби Бишъп от "Училищен превоз".
Загубих връзка с автобус номер 963, който е някъде в Източен Парадайз.
Обадете ми се, ако го видите. Благодаря.
Добре, хубаво.
963-ти, чуваш ли ме?
Кевин, чуваш ли ме? Тук Базата.
Да затворим прозореца заради дима.
- Как се казваш? - Бенджамин.
От класа на г-жа Кристи ли си? Да, помня.
- Има още един прозорец. - Да, ще го затворя.
По дяволите.
Кевин!
Какво правиш? Планът е по "Пенц"!
Обръщам към "Кларк", успореден е и ще се движим по-бързо.
- Но не е в плана. - Майната му на плана.
Да стоим в задръстването ли искаш?
- Не спирай. - Тук ли да стоим? Не ми пречи да карам.
- Какъв ти е проблемът? - Виждаш ли огъня?
Като заря е.
Съветвам те да седнеш, обръщам.
- Седнете! - Дръжте се!
Боже мой! Дръжте се, деца!
Божичко! Кевин!
Дръжте се!
Боже мой.
- Готово. - Добре ли сте?
Всичко е наред, движим се.
Следващия път ме попитай.
- Да стигнем ли е важното, или протоколът? - Носим отговорност.
Да, и това означава да откараме децата при родителите им, не мислиш ли?
- Няма сигнал. - Кевин, обади се.
Обявен е червен код. Евакуирайте се незабавно.
Да тръгваме, трябва да спра тока и да изведа хората си.
Добре, вземи ключовете ми.
963-ти, чуваш ли ме?
Ти от тук ли си?
Да, тук съм родена.
- Никога не ми е харесвало. - Тогава защо си се върнал?
Баща ми почина наскоро.
- Съболезнования. - Не бяхме близки.
- Ще останеш ли? - Засега.
Ами ти? Имаш ли семейство?
Да, омъжена съм от 19 години.
Типичното семейство от Парадайз.
Да. Имам едно дете.
Джейк, на 15 години е.
Трябваше да го взема, но…
- Не знаех, съжалявам. - Няма проблем.
Сестра ми е отишла да го прибере. Баща му не е в града.
Всичко ще е наред. Ще оставим децата и ще го прибера.
- Как сте, деца? - Ще се спасим ли?
- Да. - Ами домашните ни любимци?
- Кога ще видим родителите си? - Ще ви чакат там.
Опитваме се бързо да ви отведем на сигурно място.
- Да, мило? - Кога ще стигнем?
Възможно най-скоро.
Добре ли си?
Искаш ли да седнеш при другите, или ще стоиш тук сама?
Кевин, ако ме чуваш - евакуират целия град
и аварийните служби извеждат жителите на 25 км.
В панаирното градче в Чико е безопасно. Не оставяй децата.
Ела заедно с тях в Чико, чуваш ли?
- Нямаме време, трябва да измъкна хората. - Добре!
Руби!
Кевин, ако ме чуваш - ще те чакам в Чико. Внимавай, край на връзката.
Хайде!
Пожарът напредва бързо в Източен Парадайз.
Екипите съобщиха, че кардиологията във "Федър Ривър" гори.
Гори подпокривното пространство. Опитваме се да измъкнем 15-20 пациенти.
Направете нужното и спасете болницата. От Бют да пратят медицински персонал.
Спряха самолетите.
Ще ви държа в течение, но за момента нямаме помощ от въздуха.
- Никаква. - По дяволите. Как върви евакуацията?
Огънят напредва по "Кларк" и пречи.
"Пенц Роуд" е блокиран.
"Скайуей" още е проходим, трафикът е бавен.
А изоставените коли? Имаме проблем с достъпа.
Избутайте всички изоставени коли от пътя. Ако се налага, пратете булдозери.
- Веднага. - Да опазим четирите изхода.
Не успеем ли, край.
- Моля за внимание! - Тишина!
Пожарът вече не е горски. Горят домовете на хората.
Превърна се в градски и ще вземе много жертви.
С това се борим. Бъдете до хората си и направете каквото можете.
Разбрано.
Защо не се движим?
Пътят е блокиран! На магистралата има задръстване.
По дяволите!
Хайде де.
- Къде трябва да стигнеш после? - В Магалия.
Синът ми е там с баба си. Казах им, че се прибирам веднага.
Ще получат известието за евакуация, нали?
Нали си се абонирал?
От общината ми пращаха известия, но все отлагах.
- Баба му шофира ли? - Не.
- Г-жо Мери, помощ! - От къщата излиза дим.
- Огън отляво! Залегнете! - Отдръпнете се от прозорците!
Далече от прозорците!
Пусни ме! Хайде де! Возя деца!
Запазете спокойствие. Кевин се опитва да ни измъкне.
Мери, седни.
- Какво? Защо? - Седни, ще караш.
- Сядай. - Не мога.
Ще разчистя пътя в лявата лента. Поеми автобуса.
Дръж спирачката и когато ти кажа, натисни газта.
Лесно е, ще се справиш. Натискай спирачката.
- Добре. - Кажа ли "тръгвай", тръгваш.
- Не ставайте от местата си! - Къде е Кевин?
Назад!
Върни камиона назад, направи път на пожарната.
- Хайде, движение! - Какво става?
- Има закъсали на "Пенц".
Тези хора са с приоритет. И там гори.
Трябва да закарам 22 деца при родителите им.
- Къде е Кевин? - Задръжте колите, за да минем.
Трябва да осигуря път на пожарната.
- Повикайте помощ по радиостанцията. - От 40 минути нямаме връзка.
Върнете се в колата си и имайте търпение, господине.
- В колата. - Вляво.
Първо ще пуснем пожарната и автобуса. Тръгвай!
Хайде, давай.
Чакай!
Давай! Хайде де!
Добре.
Пуснете пожарната и автобуса!
Хайде, сега! Да.
Давай!
- Хайде, давай! - Не искам да те блъсна.
- Ще успеем ли? - Хайде!
Хайде!
- Майко мила. - Да!
Измъкнахме се.
- Какъв е проблемът? - Нямат радиовръзка, цари хаос.
- Ще стигнем до минута. - Една минута! Готови ли сте?
Тук 963-ти, след една минута ще стигнем сборния пункт.
Добър шофьор си.
Благодаря, и ти не си за изхвърляне.
Можеш да станеш регулировчик, ако търсиш ново начало.
Отказвам категорично.
Деца, вземете си нещата. След малко ще пристигнем.
Бързо ще намерим родителите ви.
- Не. - Къде са?
По дяволите!
Искам мама.
Ще проверя дали има някого.
Ехо!
Няма ги, няма никого.
Защо не ни предупредиха? Какво ще правим?
- Не знам. - Какво?
Трябва да измъкнем децата от тук.
Да се опитаме да стигнем до Чико.
После ще се върнем за нашите деца.
- Г-жо Мери! - Идвам.
Седнете.
- Ейва ви вика. - Какво има?
Скри се под седалката.
- На пода ли е? Какво й е? - Вика ви, отказва да стане.
- Уплашена е. - Ейва, миличка, недей.
Какво правиш там?
Добре ли си? Не си ли?
- Всичко е страшничко. - Добре.
- Мери, готови ли сме? - Да, да тръгваме.
Уплашена ли си?
- Да. - Разбирам те.
И аз се страхувам. Може ли да те прегърна?
Хайде, ела.
Опитай се да бъдеш смела.
В Парадайз има 27 000 души. В Магалия са 12 000.
Евакуирани са около 8000 души.
Това означава, че 30 000 са в зоната на пожара.
Фини, ела. Какво ново за инфраструктурата?
В града има няколко училища.
Две от тях са засегнати, те са на "Пенц Роуд".
Съобщиха ни, че автобус е тръгнал от "Пондероса"
с 22 деца и засега не се знае къде е.
- Дръж ме в течение. - Има и бензиностанции.
Две газостанции - между "Пенц" и "Кларк" и в Магалия.
- Можеш ли да ги затвориш? - Ще опитам.
Евакуацията се затруднява от скъсани кабели, които блокират пътя.
- Пожарникарите ги отстраняват. - Къде са хората от електрото?
- По кабелите тече ток. - Електро!
- Нали спряхте тока? - Да.
Кажете какво става. Защо тече ток?
- Работим по проблема. - Цивилни карат върху кабелите.
- Пожарникарите ги отстраняват. - Разбирам.
- Казахте, че няма ток. - Спряхме го автоматично.
- Някои шалтери се спират ръчно. - Не ми пука.
Знаете ли какво става тук? Прекъснете захранването! Що за хора сте?
Там има пожарникари и 30 000 души!
- Какво ще правим? - Огънят е зад нас.
Трябва да се движим пред него на югозапад.
Ясната ивица небе - натам е изходът. От там ще тръгнем към Чико.
"Пенц" и "Кларк" отпадат. Остават "Нийл" и "Скайуей".
"Нийл" е най-далече, може би трафикът е по-слаб.
До "Нийл" се стига по "Роу Роуд".
Пътят е тесен и има много завои на 180 градуса.
Няма да издържи 15-тонен автобус. Ще попаднем в капан.
- Остава само "Скайуей". - Да.
- Той е с четири платна, няма завои. - Да.
- Да пробваме по "Скайуей". - Да.
Не знаете къде са, нали?
- Какво, миличък? - Не знаете къде са родителите ни.
Не знаем, но ще ги намерим.
- Нали, Кевин? - Да, ще ги намерим.
Седни си на мястото.
Искаш ли да седнеш тук?
- Сядай. - Ела, не се тревожи.
- Как се казваш? - Тоби.
- Вашите извън града ли работят? - Само мама.
Не се виждам с татко.
Чуй ме, Тоби, ще те заведем при майка ти.
Чуваш ли? Ще те заведем при майка ти.
Ти ще се върнеш при сина си, а аз - при моя.
Това ще направим. Нали?
Да.
Пожарът обхвана Парадайз - и търговската, и жилищната зона.
Много сгради са разрушени. Самолетите все още са спрени.
- Ясно. - Свързах се с отрядите.
Автобусът последно е забелязан на "Кларк Роуд" южно от "Елиът".
Начално училище "Парадайз" е обгърнато в пламъци, но те не са там.
- Мери, виждаш ли кабелите? - Да.
- Боже! Внимавай! - Спокойно.
Вдясно!
Вдясно има кабел!
- Пътят се срутва. - Божичко.
Пада!
Внимавай!
Божичко.
Завивам!
Ще мина напряко за "Скайуей". Ще успеем, близо е.
Деца, дръжте се! Хванете се здраво!
- Дръжте се! - Боже!
По дяволите.
Внимавай! Назад!
Пътят е блокиран.
Трябва да намерим път до "Роу" и да се измъкнем по "Нийл".
Това е единственият ни шанс.
- Как ще излезем? - Търси пролука.
Търся.
Не виждам изход, огънят е навсякъде.
Как ще се измъкнем от тук?
Боже мой!
- Гледайте напред. - Не гледайте човека!
Разкарай проклетата кола!
Кевин, мародери!
- Отвори! - Махнете се от прозорците!
- Далече от прозорците! - Залегнете!
Дай ни автобуса!
- Мери! - Отвори!
Кевин, той има пистолет!
- Отваряй! - Всички долу! Залегнете!
Отвори вратата!
Да се махаме от тук.
Да се махаме! Вляво! Кевин, има пролука вляво!
Кевин, вляво!
Давай, сега!
Затваря се.
Минахме, успяхме.
Вървете при близките си. Тук е безопасно, господине. Останете тук.
- Хайде, вървете. - Това е дъщеря ми.
- Направете път. - Внимавайте.
- Хайде! - Бързо!
Продължавай, не спирай.
- Спрете! - Аз съм от "Училищен превоз".
- Откъде сте? - Автобусите са там.
Ето ги, там са. Искам да сляза.
- Сизър? - Руби.
Чу ли нещо ново?
- Нищо. - 963-ти го няма?
- Още не е пристигнал. - По дяволите.
- Руби, родителите са тук. - Да, добре.
963-ти до Базата. Чувате ли ме?
- Г-жо Мери, водата ни свърши. - 963-ти до всички.
- Чувате ли ме? - Жадна съм, топло ми е.
Добре, заповядай, миличка.
Вейте си с тетрадки или папки.
- Слязохме от "Скайуей", беше блокиран. - Ето така.
Ще се опитаме да се измъкнем по "Нийл".
Единственият ни шанс е да бягаме от огъня.
- Г-жо Мери, много сме жадни. - Дръж се, миличка, знам.
Кевин, децата няма да издържат.
Искат вода. Горещо им е и са жадни.
- Какво става? - Какво е това?
Какво е?
Не мога да дишам, влиза през тръбите.
Димът влиза вътре, Кевин.
- През климатика. - Тогава го спри.
- Ще стане още по-топло, но добре. - Да опитаме.
Изключих го.
Сигурно сме в центъра на дима.
- Внимавай. - Да, видях го.
Парк "Медоу Крийк". Има заден вход.
- Какво? - Като малък работих тук през лятото.
Води до "Роу". После ще се качим на "Нийл" и ще се измъкнем.
- Да. - Добре.
Госпожо!
- Да? - На Шанън не й е добре.
- Помогнете й. - Тя хрипти.
Какво има?
Добре, не говори.
Дишай бавно. Опитай се да успокоиш дишането си.
Трябва да пийнеш вода.
Всички да проверят в раниците си
дали няма изостанал сок, или нещо друго за пиене.
Кевин, ако не намерим вода, тя ще припадне.
Трябва да слезем от автобуса.
Ето там. Добре.
Ще се върна до две минути.
Не, ти остани в автобуса. Ако огънят се приближи, спасявай децата.
Аз ще отида и ще се върна до две минути. Ще се справя, повярвай ми.
- Къде отивате? - Г-жо Мери, върнете се!
Къде отиде Мери?
По дяволите!
- Къде е г-жа Мери? - Отиде да потърси вода.
- Скоро ще се върне. - Моля ви, върнете се.
- Къде отиде? - Не я виждам.
Хайде.
Хайде де.
Върнете се.
Да!
Готово. Боже мой, намерих вода.
Мери!
- Мери! - Какво ще правим?
- Мери! - Идвам!
Идвам!
- Бързо! - Помогни ми. Вземи водата.
Г-жа Мери се върна.
- Готово. - Как си?
Добре съм.
Ще дадете ли водата на Шанън?
Божичко!
Залегнете! Покрийте главите си!
- По дяволите! - Божичко!
Дръжте се здраво! Далече от прозорците! Хванете се здраво!
Боже мой! Трябва да завием вдясно, там е изходът.
Боже мой!
Дръжте се!
Никой да не става. Не ставайте!
Вдясно, при изгорялата сграда.
Това е изходът. Този път ще ни отведе до "Роу".
Здравейте, елате насам.
Аз съм Руби Бишъп, директор съм на фирмата за училищен превоз.
Ще ви информирам за ситуацията. Знам, че сте притеснени.
Искам да ви уверя, че децата ви бяха евакуирани
от училище "Пондероса" рано тази сутрин.
- Кога ще научим повече? - За жалост, малко след това
пожарът прекъсна радиовръзката ни.
Нямаме контакт с автобуса, откакто е напуснал "Пондероса".
Знаете ли къде са?
Знам само, че вероятно са някъде в Източен Парадайз.
Той гори!
Знам, но бъдете сигурни, че и полицията, и пожарната команда
търсят автобуса.
Правят всичко по силите си.
Не забравяйте, че децата ви са в автобуса с шофьора и с една учителка - Мери Лъдуиг.
- Някои от вас сигурно я познават. - С кой шофьор са?
Казва се Кевин Маккей, нов е в нашия район.
- Нов шофьор? - Вижте…
Моля ви!
Моля ви, разбирам, че новината е много неприятна.
- Добър е. - Кевин Маккей.
Гарантирам за Кевин Маккей. И останалите шофьори ще потвърдят.
Той е добър човек и ще направи всичко по силите си.
Имайте вяра в него, аз му имам доверие. В момента той е единствената ни надежда.
Ето го, това е "Роу Роуд".
Пожарът е зад нас.
След няколко километра ще ни отведе в посока "Нийл".
- Добре. - Хубаво.
Скали вдясно.
Внимавай вляво.
- Има свлачище. - Страхувам се.
Всичко ще бъде наред. Не се тревожете, ще се измъкнем, нали?
Внимавай!
Мери.
Колко място има? Около метър?
Половин или малко повече.
Пожарите от Бют Крийк Каниън и от запад се обединиха в Парадайз.
Вятърът разпространява огъня към югозападната част на Парадайз.
Единственият незасегнат район,
към който се движи пожарът, е този.
"Фостър Роуд" и "Роу Роуд" са тесни пътища.
Има доста постройки, теренът е стръмен. Вече имаме сигнали за вторични пожари.
Скоро целият район ще пламне.
Нямаме свободни коли, които да изпратим.
Хората там трябва сами да намерят начин да напуснат Парадайз.
Не можем да им пратим помощ.
- Г-жо Мери! - Какво правят там?
Кои са тези хора?
Какво правят? Защо се връщат към огъня?
Насам!
Спри!
Не, ела от тази страна. Има ли изход?
- Огънят идва от билото. Умират хора. - Измъкнахме се пеша.
Не отивай натам. Цялото селище гори, няма изход.
- Какво ще правим? - Трябва да стигна до "Нийл".
Не, недей, "Нийл Роуд" гори.
Не бива децата да виждат онзи ужас.
Повярвайте ми, не отивайте там.
- Ние ще си опитаме късмета. - По дяволите.
Късмет.
- Какво ще правим? - Защо спряхме?
- Хайде. - Искам вкъщи.
Деца, запазете спокойствие, моля ви.
- С Кевин ще решим какво ще правим. - Да не спираме.
Отивам да огледам двата хълма.
Подготви децата, ако се наложи да тръгнем пеша.
Кевин, не излизай!
Спокойно!
Деца, ето какво ще направим.
Искам да запазим тишина и спокойствие.
Кевин ще провери дали е безопасно да слезем от автобуса.
Докато се върне, вземете раниците си и се подредете.
Бавно, мирно, колкото можете по-спокойно, моля ви.
Стига де.
- Щом Кевин се върне, ще слезем спокойно. - Да, госпожо.
Ще се движим заедно. Всеки да си намери другарче.
Не се отделяйте.
- Кевин се върна. - Ето го.
Кажи на децата да седнат.
- Оставаме в автобуса. - Всички да седнат.
- Какво? - Всички да седнат.
- Нали казахте, че ще слезем? - Да, мило, но ще останем в автобуса.
Хенри, седни. С Кевин ще решим какво да…
- Какво стана? - Обкръжени сме.
- Божичко. - Няма измъкване.
Какво? Не, това е невъзможно.
- Трябва да има изход. - Чуй ме.
Ние сме тук, на "Роу". Това е "Нийл". Видях всичко от хълма.
Огънят е от всички страни - тук, тук и тук.
- Боже. - Трябва да останем тук.
Трябва да останем в автобуса, ще останем тук.
- Не. - Ще останем в автобуса.
Не, може да продължим пеша.
- Онези хора тръгнаха пеша. - Не.
Няма да оцелеят и две минути, невъзможно е.
Няма да оцелеят и две минути.
- Трябва да останем. - Какво? Да стоим тук?
И просто ще чакаме, така ли?
- Може би огънят няма… - Ами ако дойде и…
Или ще дойде, или няма.
Но сега сме на единственото място, което не гори.
Живи сме и имаме малко време.
Да останем - нямаме друг шанс.
- Сигурен ли си? - Да.
Ами ако огънят стигне до нас? Тогава какво, Кевин?
Чуй ме.
Какво ще правим с децата, ако дойде насам?
- Трябва да останем в автобуса. - Добре.
- Нали? - Да.
Добре, ще останем в автобуса.
Ще останем тук.
Мери, ела да ми помогнеш. Трябва да си спечелим време.
Ще нарежа ризата си на малки парчета.
- Какво правиш? - Маски за лице за децата.
Намокри ги, ще облекчат дишането им.
Да преместим децата отзад, далече от въздуховодите.
- Ще запечатам колкото мога. - Добре.
Имаме проблем с водоснабдяването. Няма налягане в хидрантите.
Губим битката.
Може ли да поговорим насаме?
Ще направим кратка почивка и ще седнем отзад, далече от дима.
Миличък, ще седнеш ли отзад? Хайде, оттук.
Това ще те предпази от дима.
Получихме сигнали за хора, изгорели живи в колите си.
Стотици се спасяват пеша.
Момичета, ще останем тук още малко.
Сложете маските на лицата си,
да покрият носа и устата, и дишайте през тях.
Ако не подходим правилно, може да осъмнем със стотици, може би хиляди жертви.
Изправени сме пред избор.
Или да гасим огъня, или да спасяваме хора. Времето ни изтече.
Сложи я на носа и устата си и дишай през нея.
- Ще те предпази от дима. - Добре.
- Как си, мило? - Колко ще останем тук?
Благодаря, че се грижиш за нея.
Сложи я на устата си.
Внимание!
Преустановете гасенето.
Пратете екипите си в града и им кажете да спасяват когото могат.
- Друго не можем да направим. - Разбрано.
Побързай.
Прозорците са горещи.
- Ще предупредя децата. - Остави на мен.
- Не, мога, добре съм. - Знам, че можеш.
- Почини си малко, аз ще им кажа. - Благодаря ти.
Деца, чуйте ме. Стените и прозорците са горещи, не ги пипайте.
Седнете по-близо до пътеката.
- Точно така. Ела малко насам. - И подът е горещ.
Хайде да… Как сядате, когато четете приказки?
Седни и краката прибери? Да го кажем заедно.
- Седни и краката прибери. - Прибери.
Точно така, браво, приятелче.
Нощ ли е?
Какво каза?
- Нощ ли е? - Не, не е нощ.
От дима е. Той е между нас и слънцето.
Ще се спасим ли?
Да, ще се спасим, разбира се.
Димът ще се разнесе и слънцето отново ще изгрее.
- Тоби, добре ли си? - Мъчно ми е за татко.
Да.
Знам.
Той също го знае.
Слушай.
Той прави всичко по силите си, за да те намери.
Прави всичко възможно.
Нали? Тоби, погледни ме.
Нали разбираш?
Колко време имаме?
Може би около час. Маските няма да издържат повече.
Може би трябва да ги оставим да заспят.
Така е по-добре. Ако огънят ни погълне…
Не, не.
Не бива да изричаме такива думи, нали?
Добре.
Добър ден. Аз съм началник Мартинес.
В 6:30 ч. тази сутрин
получихме сигнал за пожар при моста "Пълга", на 13 км от Парадайз.
Пожарът се разпространи бързо въпреки усилията ни да го потушим.
Около 8:30 ч. пламъците стигнаха градчето Парадайз.
За жалост, бях принуден да издам заповед
за преустановяване на борбата с огъня, за да окажем помощ на жителите.
В момента стотици хора са в капан и търсят начин да се спасят.
Правим всичко възможно да им помогнем.
Въпреки усилията ни жителите се борят сами с огнената стихия.
Молим ви за търпение.
Давам думата на шериф Томас, който ще каже повече.
Ние се връщаме на работа.
Искам да добавя нещо.
Всяка година пожарите са все по-големи и са все повече.
Държим се безразсъдно. Благодаря за вниманието.
Ще ти се стори глупаво,
но съм напускала Парадайз само веднъж.
- Защо така? - Отидох в Охайо.
За две седмици, във фермата на моя приятелка.
И веднъж със Стивън отидохме в Сан Франциско за един уикенд.
Мислех, че тук съм в безопасност.
Да не напускам Парадайз, да остана с мъжа си, да спазвам правилата.
И нищо лошо няма да се случи.
Но така не се живее. Не може вечно да се криеш.
Това ще се промени, ако оцелея.
Ще пътувам.
Ще заведа Джейк в "Леголенд".
Или в Африка, не знам.
Искам да видя слонове.
Или животни на водопой.
Каквото и да е, ще се радвам.
Преди да е станало късно.
Защо се смееш?
Цял живот се опитвам да се измъкна от Парадайз.
А сега, незнайно защо, искам да се установя тук.
Защо си бягал?
Когато чух сигнала за децата,
си помислих, че може би…
ще получа втори шанс, ако закарам децата невредими.
Но невинаги получаваш втори шанс.
Защо го казваш?
Говорих с баща си за последно преди 28 години.
Бях на 16 години, на Бъдни вечер…
Скарахме се.
Каза ми, че никога не довършвам започнатото.
Винаги се карахме за едно и също.
Та той ми посегна.
Като винаги преди това.
Не знам защо, но този път избухнах.
Нападнах го - виках, замахвах и докато се усетя,
треснах външната врата и го напсувах.
Казах му, че не искам да го виждам повече. А той: "Да беше умрял".
Бях засегнал гордостта му.
После, след няколко години, животът ми се превърна в ад.
Станах за срам.
Преди няколко месеца бях нощна смяна в Рино.
И тогава звънна телефонът.
Майка ми се обади и каза: "Кевин, баща ти е много болен, ела си".
Карах цяла нощ.
Но закъснях.
Той почина на сутринта.
Закъснях като син.
Сега закъснявам като баща.
Колко пъти синът ми поиска помощ от мен?
А сега е твърде късно. Не се прибрах.
Не е късно.
Всичко зависи от теб.
Огън!
- По дяволите. - Гори.
Божичко!
- Зад нас. - Отзад гори. Веднага се връщам.
Кевин!
Кевин! Отзад гори, зад автобуса!
- Гори. - Вземи, върви, бързо!
Божичко.
Г-жо Мери!
- Къде? - Ето тук.
По дяволите! Свърши! Пяната свърши.
Кевин, нямаме пяна. Свърши.
- Пяната. - Върни се в автобуса.
- Качи се в автобуса! - Къде отиваш?
Не! Кевин!
По дяволите.
Оглеждайте се къде гори.
Кевин!
Боже мой! Кевин!
Кевин!
Хайде!
- Зад нас гори. - Трябва да минем през пламъците.
Седнете!
- Какво става? Хайде де! - Не!
- Не. - Хайде, запали.
Какво? Не!
- Седни зад волана. - Върни се!
Какво прави Кевин?
Опитай сега!
По дяволите!
Моля те.
Опитай да запалиш!
- Да! - Добре! Хайде!
Хайде, да тръгваме!
Залегнете! Ще минем през огъня.
Боже мой.
Не искам да умра!
Г-жо Мери, измъкнахме ли се?
Божичко.
Спокойно.
Няма страшно. Всичко е наред.
- Боже мой. - Това те ли са?
- Те са! - Божичко!
Мамо!
Здравей!
Какво чакате? Слизайте!
- Татко! - Хайде, Тоби.
Баща ти е тук, ето го.
13, 14, 15, 16, 17, 18, 19.
Тоби? Късмет, приятелче.
- Майка ти е там. - Тоби!
Добре.
- Благодаря ти. - Аз ти благодаря.
- Направи голямо добро. - Ти също.
Изпрати ми снимка със слоновете.
Мери!
Не, децата ви са невероятни. Бяха много смели.
- Благодаря, Мери. - Кевин!
Благодарим ти, Кевин!
Извинете.
Не знаех дали си чула съобщението ми.
- Добре ли си? - Да.
Здрасти, шефке.
- Време е за ремонт. - Да, и ти дължа за извънреден труд.
До скоро.
- Кевин. - Как сте?
- Браво на теб. - Благодаря.
Съжалявам, господине. Трябва да помогна на следващия ранен.
Госпожо, елате.
Кое име търсите?
- Милър. - Госпожо, в списъка има Милър.
- Идете в палатката. - Къде?
- Близките ви са там. Вървете. - Извинете.
- Здравейте. Маккей. - Име?
М-а-к-к-е-й. Шери и Шон.
Дошли са от Магалия.
Съжалявам, не виждам това име.
Ще продължим да ги търсим.
- Благодаря. - Здравейте.
ПЪРВА ПОМОЩ
Мамо?
Здравей, успяла си.
Как се измъкна?
- Съседът Карл ме взе. - Карл те е взел?
И ме доведе тук, да.
Мамо, къде е Шон?
Къде е Шон, мамо?
Той е с майка си.
Най-щастлив е с нея.
Жив и здрав е.
Така е най-добре, нали?
Да. Така е.
ТОВА Е НАЙ-СМЪРТОНОСНИЯТ ПОЖАР В ИСТОРИЯТА НА КАЛИФОРНИЯ.
ТОЙ УНИЩОЖИ 13 500 ДОМОВЕ.
ВЗЕ 85 ЖЕРТВИ.
РАЗСЛЕДВАНЕТО УСТАНОВИ, ЧЕ Е ПО ВИНА НА ЕЛЕКТРИЧЕСКАТА КОМПАНИЯ.
КЪМ НЕЯ СА ПОВДИГНАТИ 84 ОБВИНЕНИЯ ЗА НЕПРЕДУМИШЛЕНО УБИЙСТВО.
КОМПАНИЯТА СЕ ПРИЗНА ЗА ВИНОВНА
И ИЗПЛАТИ КОМПЕНСАЦИИ В РАЗМЕР НА 13,5 МИЛИАРДА ДОЛАРА
НА ЖЕРТВИТЕ ОТ ТОЗИ И ОЩЕ 22 ПОЖАРА.
СЛЕД ПОЖАРА КЕВИН РЕШИ ДА УЧИ ЗА УЧИТЕЛ.
СЕГА РАБОТИ В УЧИЛИЩЕ "ФЕЪР ВЮ" В ЧИКО, КАЛИФОРНИЯ.
МЕРИ ОЩЕ ПРЕПОДАВА В ПАРАДАЙЗ.
ТЯ НАПРАВИ НЯКОЛКО ЕКСКУРЗИИ ОТВЪД ОКЕАНА
И ПЛАНИРА ОЩЕ.
ПО КНИГАТА НА ЛИЗИ ДЖОНСЪН
ФИЛМЪТ Е ПОСВЕТЕН НА ЗАГИНАЛИТЕ И ПОСТРАДАЛИТЕ ОТ ПОЖАРА ПРЕЗ 2018 г.
НА ПОЖАРНИКАРИТЕ, СПАСИТЕЛИТЕ И ГРАЖДАНИТЕ, КОИТО СЕ БОРИХА С НЕГО,
И НА ТЕЗИ, КОИТО ДНЕС ВЪЗСТАНОВЯВАТ ГРАДЧЕТО ПАРАДАЙЗ И ОКОЛНИТЕ СЕЛИЩА.
Превод на субтитрите Анна Делчева